
REPUBLIKA HRVATSKA
TRGOVAČKI SUD U SPLITU
Split, Sukoišanska br. 6

R E P U B L I K A    H R V A T S K A

R J E Š E N J E

	Trgovački sud u Splitu, po sucu tog suda Velimiru Vukoviću, kao stečajnom sucu, u stečajnom postupku povodom prijedloga predlagatelja FINANCIJSKE AGENCIJE, Regionalni centar Split, Mažuranićevo šetalište 24b, OIB: 85821130368, za otvaranje stečajnog postupka nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157,  dana 24. travnja 2017. godine 


r i j e š i o   j e

I. Pokreće se prethodni postupak radi utvrđivanja pretpostavki za otvaranje stečajnog postupka nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157. 

II. Ročište radi očitovanja o prijedlogu za otvaranje stečajnog postupka određuje se za dan 23. svibnja 2017. god. u 09,30 sati, u sobi br. 3-4/Prizemlje, (sudnica br. 1.) Trgovačkog suda u Splitu, Sukoišanska 6.

III. Na zakazano ročište se pozivaju: predstavnik predlagatelja Financijske agencije, Regionalni centar Split te dužnik VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157. 

IV. Nalaže se dužnik VITO GRUBIŠIĆ-ČABO, Split, Biserova 2, da u roku od osam (8) dana, pozivom na gornji poslovni broj spisa, dostavi ovom sudu u dva primjerka: 
1. pisano izvješće o financijsko-gospodarskom stanju dužnika;
1. popis imovine i obveza dužnika koji se, sukladno odredbama čl. 17. Stečajnog zakona (Narodne novine 71/15, dalje SZ-a), treba sastojati od naznake:
1. nekretnina i pokretnina dužnika, 
1. imovinskih prava dužnika na tuđim stvarima,
1. novčanih i nenovčanih tražbina dužnika,
1. drugih prava koja čine imovinu dužnika, 
1. novčanih sredstava na računima,
1. druge imovine dužnika,
1. obveza dužnika unesenih u njegove poslovne knjige,
1. drugih novčanih i nenovčanih obveza dužnika,
1. razlučnih prava na imovini dužnika, 

1. izlučnih prava, 
1. prosječnih mjesečnih troškova redovnog poslovanja dužnika u posljednjih godinu dana, 
1. postupaka pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka, 

u kojem popisu imovine i obveza se moraju navesti podaci o pravnoj i činjeničnoj osnovi u odnosu na svaki dio imovine i obveza, te o dokazima, osobito ispravama, kojima se oni mogu potkrijepiti i potvrditi da su navedeni podaci točni i potpuni te da od imovine i obveza ništa nije zatajeno. 

Upozoravaju se osobe ovlaštene za zastupanje dužnika da su iste dužne dati sudu sve potrebne podatke koji se odnose na ovaj postupak te da se za davanje neistinitog ili  nepotpunog popisa imovine ili obveza odgovara kao za davanje lažnog iskaza u postupku pred sudom. 

V. Poziva se Financijska agencija dostaviti ovom sudu, pozivom na gornji poslovni broj spisa, pisano izvješće – potvrdu, u smislu odredbi čl. 6. st. 2. i 4. SZ-a, o tome ima li dužnik u Očevidniku redoslijeda osnova za plaćanje evidentirane neizvršene osnove za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa te ukoliko takve obveze postoje potrebno je navesti u kojem iznosu te u kojem razdoblju. Zatraženi podaci (potvrda) mogu se dostaviti sudu i putem faxa na broj: 021/393-988 i to najkasnije jedan dan prije održavanja zakazanog ročišta. 

Obrazloženje

Financijska agencija, Regionalni centar Split podnijela je ovom sudu 16. listopada 2015. god. prijedlog za otvaranje stečajnog postupka nad dužnikom VITO GRUBIŠIĆ-ČABO, vl. Obrta za taksi usluge  VITO GRUBIŠIĆ-ČABO, Split, Biserova 2, OIB: 65109923157, a sve sukladno odredbama čl. 27. st. 5. Zakona o financijskom poslovanju i predstečajnoj nagodbi (Narodne novine 108/12,81/13 i 112/13), koji prijedlog je kod ovog suda zaveden pod posl. br. St-489/2015. 

U  podnesenom prijedlogu Financijske agencije u bitnome se navodi da je nad dužnikom obustavljen postupak predstečajne nagodbe na temelju rješenja  FINE-Regionalni centar Split, Klasa: UP-I/110/07/15-01/7876, Ur. broj: 04-06-15-7876-35 od 10.rujna 2015.godine, obzirom da predstečajni vjerovnici nisu prihvatili Plan financijskog restrukturiranja dužnika, a da dužnik na dan 27. listopada 2015. godine, u Očevidniku redoslijeda osnova za plaćanje, ima evidentirane neizvršene osnove  u razdoblju dužem od 60 dana. 
Sukladno odredbama čl. 110. st. 1. Stečajnog zakona Narodne novine 71/15, dalje: SZ) Financijska agencija je dužna podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, osim ako su ispunjene pretpostavke iz čl. 428. ovog Zakona za pokretanje skraćenog stečajnog postupka. 

Odredbama čl. 115. st. 1. SZ-a propisano je da na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđivanja pretpostavki za otvaranje stečajnog postupka (prethodni postupak), protiv kojeg nije dopuštena posebna žalba, ili taj prijedlog odbacuje rješenjem. 

Budući da iz podnesenog prijedloga proizlazi da dužnik u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana te da isti ima zaposlenih, a zbog čega nisu ispunjeni uvjeti iz čl. 428. SZ-a za provedbu skraćenog stečajnog postupka, ovaj sud je radi utvrđenja stvarnog stanja stvari, odnosno radi utvrđenja postoje li uvjeti za otvaranje i provođenje stečajnog postupka odlučio u skladu s odredbama čl. 115. st. 1. SZ-a pokrenuti prethodni postupak te je isto tako, temeljem odredbi čl. 123. st. 1. SZ-a, zakazano ročište radi očitovanja o podnesenom prijedlogu za otvaranje stečajnog postupka. Nadalje, a sukladno odredbama čl. 117. te čl. 16. st. 2. i 3. i čl. 17. SZ-a, naloženo je osobama ovlaštenim za zastupanje dužnika pružiti sudu sve potrebne podatke i obavijesti, odnosno dostaviti pisano izvješće o financijsko-gospodarskom stanju dužnika te dostaviti popis imovine i obveza dužnika. 

Slijedom naprijed navedenog, odlučeno je kao u toč. I. – V. izreke ovog rješenja. 

U Splitu, 24. travnja 2017. godine.

S U D A C 

										Velimir Vuković

POUKA O PRAVNOM LIJEKU:
Protiv ovog rješenja nije dopuštena posebna žalba (čl. 115. st. 1. SZ-a)


DNA:
· predlagatelju – FINA, RC Split
· dužniku
· e-Oglasna ploča – rok 20 dana
· u spis

